b'\n_START_ARTICLE_\nThe Ark\n_START_PARAGRAPH_\nThe Ark je \xc5\xa1vedska rockovska skupina, ki je bila ustanovljena leta 1991 v bli\xc5\xbeini \xc5\xa1vedskega mesta V\xc3\xa4xj\xc3\xb6. \xc4\x8clani skupine so Lars \xe2\x80\x9eLeari\xe2\x80\x9c Ljungberg, Mikael Jepson, Martin Olsson in Ola Svensson (kasneje je priimek spremenil v Salo). Leta 1997 se je skupini pridru\xc5\xbeil \xc5\xa1e Martin Ax\xc3\xa9n, Sylvester Schlegel pa leta 1999. Na koncu leta 2006 je uradni \xc4\x8dlan skupine postal tudi Jens Andersson, ki pa je skupino \xc5\xbee ve\xc4\x8d let spremljal na koncertih._NEWLINE_Besedila, ki jih prepevajo, so nemalokrat kontroverzna. Pesem Father of a son govori na primer o pravici istospolnih partnerjev do otrok._NEWLINE_Skupina je leta 2007 zmagala na \xc5\xa1vedskem nacionalnem izboru za Evrovizijo in predstavljala \xc5\xa0vedsko na Pesmi Evrovizije 2007 v Helsinkih. S pesmijo The worrying kind, ki jo je napisal Ola Salo, je zasedla 18. mesto.'